**ΦΥΛΛΟ ΕΡΓΑΣΙΑΣ ΓΙΑ ΤΟ ΣΠΙΤΙ**

(ΘΕΛΩ ΝΑ ΓΡΑΨΕΙΣ ΤΙΣ ΕΡΓΑΣΙΕΣ ΣΤΟ ΤΕΤΡΑΔΙΟ ΣΟΥ)

1. Σου δίνω ένα μικρό κείμενο. Μέσα στο κείμενο υπάρχουν λέξεις που είναι υπογραμμισμένες. Οι λέξεις αυτές είναι **ΡΗΜΑΤΑ, μας δείχνουν τί κάνει κάθε φορά ο ήρωας της ιστορίας μας. Εδώ ο συγγραφέας μας λέει τί έκανε ο ήρωας (στο παρελθόν).** Θέλω να ξαναγράψεις την ιστορία σαν να γίνεται αυτή τη στιγμή που μιλάμε **(στο παρόν).** Ακολούθησε το παράδειγμά μου.

**Αντώνης Σαμαράκης**

**Σ’ ένα συνοριακό σταθμό**

Από παιδί **είχε** μανία με τα τρένα. Μεγάλη μανία. Το **έσκαγε** από το σχολείο και **πήγαινε** στο σταθμό. **Έμεναν** σε μια μικρή επαρχιακή πόλη.

**Τρύπωσε** σε μια γωνιά. Εκεί **καθότανε** ώρες ολόκληρες και **κοίταζε** τα τρένα που ερχόντουσαν. Έκανε πολλές απουσίες στο σχολείο και έμεινε στην ίδια τάξη. Η μάνα του τον έδερνε συχνά, αλλά αυτός συνέχιζε.

Το όνειρο του ήταν να γίνει σταθμάρχης. Ονειρευότανε τον εαυτό του σταθμάρχη κι ένιωθε μεγάλη συγκίνηση.

(απόσπασμα ελαφρώς διασκευασμένο, Ανθολόγιο Λογοτεχνικών Κειμένων Ε΄& ΣΤ΄ Δημοτικού)

**Κάνω εγώ την αρχή. Μπορείς να συνεχίσεις;**

Από παιδί **έχει** μανία με τα τρένα. …………………………………..

2. Θα σου διηγηθώ μία φανταστική ιστορία. Από την ιστορία αυτή λείπουν κάποιες λέξεις που δείχνουν **πότε και με ποια σειρά γίνονται τα γεγονότα.** Σου δίνω τις λέξεις που λείπουν μέσα σε πλαίσιο. Θέλω να τις βάλεις στη σωστή θέση της ιστορίας.

έπειτα στην αρχή στο τέλος την ίδια στιγμή

αμέσως ύστερα από λίγο ξαφνικά

…………………………..του ταξιδιού μας όλα πήγαιναν καλά. Ο καιρός ήταν υπέροχος και η θάλασσα ήρεμη. ………………….άρχισαν να μαζεύονται σύννεφα και ο ουρανός σκοτείνιασε. ………………………..άρχισε να φυσά δυνατός αέρας και η βάρκα μας να κουνιέται πέρα δώθε. ………………………..ο οδηγός της βάρκας προσπάθησε να ειδοποιήσει το λιμενικό. ………………….μας συμβούλεψε να παραμείνουμε ψύχραιμοι. ………………………………έφτασε το λιμενικό για βοήθεια. ………………….ήμασταν όλοι γεμάτοι ανακούφιση.